阿森一族

《阿森一族》（中國大陸譯《辛普森一家》，英文：The Simpsons）係美國一套處境喜劇卡通片，作者係格朗寧（英文：Matt Groening），由霍士廣播公司播，攞過艾美獎同埋皮普迪獎。
《阿森一族》係美國電視史上播放時間最長嘅卡通片，截至2019年總共播咗30季，635集。
爾部片辛辣諷刺依家人類嘅生存狀態，不過主要諷刺嘅係美國中部嘅生活模式。喺4頻道嘅節目「100個最偉大嘅兒童節目」（2001年）同埋「100部最偉大嘅卡通片」（2005年）中位列榜首。另外喺「100位最偉大嘅-螢幕-形象」中「荷馬阿森（英文：Homer Simpson）」亦名列榜首。阿森一族被好多評論家睇作係有史以來最偉大嘅動畫。時代雜誌喺2000年將佢提名為20世紀最偉大嘅電視節目。

起源
作者格朗寧原本冇打算作《阿森一族》，嗰陣時佢打算向布魯克斯（英文：James L. Brooks）展示佢嘅另一套動畫短片Life in Hell（英文：Life in Hell），但將佢嘅作品做成咗動畫之後會失去咗對作品嘅擁有權，佢知道之後構思咗另一個故仔，就喺布魯克斯嘅辦公室嘅走廊上草草咁畫咗出來。故事講一個好唔正常嘅家庭，格朗寧用咗自己屋企成員嘅名幫爾個作品嘅角色起名，依個就係《阿森一族》嘅原型。
《阿森一族》喺1987年4月19號頭一次亮相，嗰陣時係作為動畫短片喺The Tracey Ullman Show（英文：The Tracey Ullman Show）播。片名係"Good Night"。嗰時嘅《阿森一族》被畫得好亂，因為格朗寧就係交份草稿，佢以為工作人員會擦走多餘嘅線條，但係工作人員只係照住原樣畫咗動畫。
到咗1989年，《阿森一族》被製成一個半個鐘頭嘅電視節目，喺霍士廣播公司播，嗰時霍士啱啱成立，格朗寧收到一份契約條款，要佢確保電視台唔再干預創作嘅過程，並將呢個申請明顯咁顯示喺節目裏面。格朗寧作咗以下聲明，佢話，佢作呢個動畫嘅目的喺「要提供畀觀眾另一個選擇，有別於主流電視台嘅垃圾節目」。第一集嘅片名叫"Simpsons Roasting on an Open Fire"，取代咗原本嘅第一集"Some Enchanted Evening"。嗰集因為製作好差要改，放喺嗰季嘅最後一集。
《阿森一族》成為咗霍士廣播公司第一個「季度最高評分嘅30個電視節目」之一。獲得成功之後，霍士廣播公司擺到佢同全國廣播公司嘅The Cosby Show（英文：The Cosby Show）同時間播出，一較高下，但輸咗。另外，烏爾曼（英文：Tracey Ullman）又起訴電視台，因為佢覺得《阿森一族》嗰陣喺佢嘅節目度播出來，而家先會獲得咁嘅成功，所以佢要求分一杯羹。最後霍士廣播公司贏咗。
《阿森一族》由一開始就受到爭議，故事人物巴特阿森（英文：Bart Simpson）係個反叛嘅細路，成日惹事生非但係又唔受懲罰。所以一班家長組織同埋保守人士就覺得巴特為細路樹立一個壞榜樣。第41任美國總統老布殊話︰「我哋希望美國嘅家庭強而有力，希望佢哋更似沃爾頓（英文：The Waltons）而唔係阿森一族。」
荷馬阿森（英文：Homer Simpson）係Springfield核能工廠嘅安全檢查員，總體來講係一個善意嘅小丑。美枝阿森（英文：Marge Simpson）以前係一個好有深度嘅女人，但係慢慢適應咗主婦生活嘅模式。巴特阿森係阿森家嘅大仔，成日惹麻煩，麗莎阿森（英文：Lisa Simpson）曾經話佢係「無法無天年輕人嘅一個惡作劇」，巴特認為自己係反叛者。麗莎係一個好聰明嘅學生、素食主義者、佛教徒、爵士樂迷，被認為係家庭嘅希望。奶嘴阿森（英文：Maggie Simpson）係一個永遠唔會大嘅細路。就算過咗好多年（有好多關於聖誕節嘅情節），阿森一家人都冇變老過。
劇中重有好多配角，包括同事、老師、遠房親戚同埋當地名人等。好多呢啲角色都形成咗佢哋自己嘅追隨羣體。
種族關係亦係劇中嘅諷刺主題，黑人實被刻畫得好聰明，譬如卡爾、赫波特醫生；現實中嘅白色人種喺劇中統統被描繪成黃皮膚，而黃色人種嘅中國人日本人喺劇中係白皮膚。劇中亦經常諷刺商業習慣同埋人嘅性格。
好多集嘅情節關注一個特定家庭成員嘅歷險，通常係荷馬。但係情節經常出人意表，好反映角色嘅特點。下面係一啲成日出現嘅情節：
荷馬搵新工或者參加快速致富計劃。
美枝試圖逃離單調嘅主婦生活，試吓開始一種愛好。
巴特惹咗大麻煩並試圖解決佢。
麗莎稱讚一特殊政治事業或者團體嘅優點。
冚家去旅行（佢哋冚家人除咗南極已經去過世界嘅每個大洲）

電影配音
阿森一族喺2007年製成一套電影，喺香港嘅配音員有何韻詩、何超儀、王菀之、黃偉文。

客串藝人
好多集都以名人為特色。喺《阿森一族》第7季至第13季，名人多數以配音形式出現，喺早期同埋末期，名人嘅形象喺劇中出現，見《阿森一族》中嘅名人。

漫畫
Bango Comics從1993年開始發表咗無數同《阿森一族》有關嘅漫畫。
Simpsons Comics and Stories（1993年）
Simpsons Comics（1993年至今）
Bartman（1993年至1995年）
Itchy and Scratchy Comics（1993年至1994年）
Radioactive Man（1994年至今）
Krusty Comics（1995年）
Lisa Comics（1995年）
Bart Simpson's Treehouse of Horror（1995年）
Bart Simpson Comics（2000年至今）
Futurama Simpsons Infinitely Secret Crossover Crisis（2002年）

音樂
音樂喺阿森一族好重要，幾乎每一個角色都唱過。最出名嘅要數Do the Bartman，爾首歌作為單曲發行並攞到國際性成功。
The Simpsons Sing the Blues（1990年）
Songs in the Key of Springfield（1997年）
The Yellow Album（1998年）
Go Simpsonic with The Simpsons（1999年）

DVD同錄影帶
好多集都以DVD同錄影帶形式發行。喺2001年第一季嘅DVD發行，好快成為美國史上最好賣嘅DVD（銷量好快俾之後發行嘅 Chappelle's Show 第一季超越）。
Box sets
The Complete First Season （Region 1：2001年9月25號／Region 2：2001年9月24號）
The Complete Second Season（Region 1：2002年8月6號／Region 2：2002年7月8號）
The Complete Third Season（Region 1：2003年8月26號／Region 2：2003年10月6號）
The Complete Fourth Season（Region 1：2004年6月15號／Region 2：2004年8月2號）
The Complete Fifth Season（Region 1：2004年12月21號／Region 2：2005年3月21號）
The Complete Sixth Season（Region 1：2005年8月16號／Region 2：2005年9月5號）
Individual DVDs
The Simpsons Treehouse of Horror（2003年9月）
Christmas with the Simpsons（2003年10月）
The Simpsons Gone Wild（2004年9月）
The Simpsons Christmas 2（2004年11月）
Bart Wars（2005年5月）
The Simpsons - Classics （Region 2：IE/UK only. DVD versions of original VHS releases）
Bart Wars（2003年9月）
Dark Secrets of The Simpsons（2003年9月）
Greatest Hits（2003年9月）
Too Hot for TV（2003年9月）
The Simpsons Go to Hollywood（2003年9月）
Heaven and Hell（2004年8月）
On Your Marks, Get Set, D'Oh!（2004年8月）
Sex, Lies and The Simpsons（2004年8月）
The Simpsons Against the World（2004年8月）
The Simpsons.com（2004年8月）
Crime and Punishment（2005年4月）
The Last Temptation of Homer（2005年4月）
Raiders of the Lost Fridge（2005年4月）
Springfield Murder Mysteries（2005年4月）
Viva Los Simpsons（2005年4月）